钦定古今图书集成/历象汇编/庶征典/第122卷 > 《管窥辑要》 > 唐
## 钦定古今图书集成/历象汇编/庶征典/第122卷 > 《管窥辑要》 > 唐

### 高祖武德七年隽州山崩

按《唐书高祖本纪》：“武德七年七月甲午，隽州地震，山
崩，遏江水。”〈按旧五行志作六年事〉

### 太宗贞观八年山崩

按《唐书太宗本纪》：“贞观八年七月，陇右山崩。”

按《旧唐书五行志》：贞观八年七月七日，陇右山崩。太
宗问秘书监虞世南曰：“是何灾异？”对曰：“春秋时梁山
崩，晋侯召宗伯而问焉。对曰：‘国主山川，故山崩川竭，
君为之不举降服出次祝币以礼焉’。晋侯从之，卒亦
无害。”汉文帝元年，齐楚地二十九山同日崩。文帝出
令郡国无来献，施惠于天下，远近欢洽，亦不为灾。今
唯修德，可以消变。

### 中宗嗣圣三年〈即武后垂拱二年〉新丰县有山踊出按唐书武后本纪垂拱二年十月己巳有山出于新丰县改新丰为庆山 按旧唐书五行志则天时新

丰县东南露台乡，因大风雨雹，震有山踊出，高二百
尺，有池周三顷，池中有龙凤之形，禾麦之异，则天以
为休征，名为“庆山。”荆州人俞文俊诣阙上书曰：“臣闻
天气不和而寒暑隔，人气不和而赘疣生，地气不和
而堆阜出。今陛下以女主居阳位，反易刚柔，故地气
隔塞，山变为灾。陛下以为庆山，臣以为非庆也。”
嗣圣六年。〈即武后永昌元年〉华州《山徙》。

按《唐书武后本纪》不载　按《旧唐书五行志》，“永昌中，
华州敷水店西南坡，白昼飞四五里，直抵赤水，其坡
上树木禾黍，宛然无损。”

按《文献通考》：永昌中，华州赤水南岸大山，昼日忽风
昏，有声隐隐如雷，顷之移东数百步，壅赤水压张村
民三十馀家，山高二百馀丈，水深三十丈，坡上草木
宛然。《金縢》曰：“山徙者，人君不用道，禄去公室，赏罚不
由君，佞人执政，政在女主，不出五年，有走王。”

### 元宗开元十七年山崩

按《唐书元宗本纪》：“开元十七年四月乙亥，大风震蓝
田山崩。”

按《文献通考》：“蓝田，畿内山也。国主山川，山摧川竭，亡
之证也。”占曰“人君德消政易则然。”

### 天宝十三载女娲墓移

按《唐书元宗本纪》，不载　按《旧唐书五行志》，乾元二
年六月，虢州阌乡县界黄河内女娲墓，天宝十三载
因天雨晦冥，失其所在。至今年六月一日夜，河滨人
家闻风雨声，晓见其墓踊出，上有双柳树，下有二巨
石，二柳各长丈馀。郡守图画以闻，今号风陵堆。
按《文献通考》：占曰：“冢墓自移，天下破。”

### 代宗大历九年山徙

按《唐书代宗本纪》，不载。　按《文献通考》，“大历九年十
一月戊戌，同州夏阳有山徙于河上，声如雷。”

大历十三年，山崩。

按《唐书代宗本纪》：大历十三年，“是岁郴州黄岑山崩。”

### 德宗建中二年霍山裂

按《唐书德宗本纪》不载。　按《文献通考》云云。

建中　年，魏县土长。

按《唐书德宗本纪》不载　按《旧唐书五行志》，“建中初，
魏州魏县西四十里，忽然土长四五尺数亩，里人骇
异之。明年，魏博田悦反，德宗命河东马燧、潞州李抱
真讨之，营于陉山。幽州朱滔、恒州王武俊帅兵救田
悦，王师退保魏县西，朱滔、武俊、田悦引军与王师对
垒。三年十一月，朱滔僭称冀王，武俊称赵王，田悦称
魏”王悦时，垒正当土长之所，及僭署告天，乃因其长
土为坛以祭，魏州功曹韦稔为《益土颂》以媚悦。马燧
闻之，笑曰：“田悦异常贼也！”

### 宪宗元和八年山崩

按：《唐书宪宗本纪》：“元和八年五月丁丑，大隗山崩。
元和十五年，土山崩。”

按《唐书宪宗本纪》不载　按《文献通考》，“十五年丁未，
苑中土山摧，压死二十人

### 僖宗光启三年维州山崩

按《唐书僖宗本纪》云云。　按《文献通考》。光启三年四
月，维州山崩。累日不止，尘坌亘天。壅江水逆流。占曰
“国破。”